ACD บวก 5.48% เก็งผลประกอบการปีนี้เทิร์นอะราวด์
ACD ปิดตลาดวันนี้อยู่ที่ 1.54 บาท บวก 0.08 บาท หรือ 5.48% สูงสุดที่ 1.57 บาท ต่ำสุดที่ 1.42 บาท มูลค่าซื้อขายที่ 62.22 ล้านบาท
29 ม.ค. 2559

ผู้สื่อข่าวรายงานว่า ราคาหุ้นบริษัท เอเชีย คอร์ปอเรท ดีเวลลอปเมนท์ จำกัด (มหาชน) หรือ ACD ปิดตลาดวันนี้อยู่ที่ 1.54 บาท บวก 0.08 บาท หรือ 5.48% สูงสุดที่ 1.57 บาท ต่ำสุดที่ 1.42 บาท มูลค่าซื้อขายที่ 62.22 ล้านบาท ขณะที่ดัชนีตลาดหุ้นไทยโดยรวมบวก 0.98%
โดยปัจจัยที่ราคาหุ้นปรับตัวขึ้นคาดว่านักลงทุนเข้าซื้อเก็งกำไรก่อนประกาศผลประกอบการประจำปี 58
ขณะที่ในปี 2559 บริษัทตั้งเป้าผลประกอบกาจะพลิกกลับมาเป็นกำไรเมื่อเทียบกับปี 58 หลังล่าสุดธุรกิจได้เข้าซื้อหุ้น 100% ในบริษัทโอริน พร็อพเพอร์ตี้ เจ้าของโครงการ คอนโด ออริจินส์ บางมด-พระราม 2 น่าจะสามารถโอนและรับรู้รายได้ตั้งแต่ช่วงไตรมาส 1/2559 เป็นต้นไป